Këshilli për ndarjen e çmimit shtetëror „11 Tetori” shpall

**KONKURS**

për ndarjen e çmimit shtetëror „11 Tetori” për vitin 2024

Me çmimin shtetëror „11 Tetori” jepet mirënjohja më e lartë për veprën jetësore në fushën e shkencës, artit, ekonomisë dhe në veprimtaritë tjera me interes publik të Republikës së Maqedonisë së Veriut.

 ​Çmimi Shtetëror „11 Tetori“ ndahet, sipas rregullit, çdo vjet.

Çmimi Shtetëror u ndahet individëve, grupeve krijuese, ekipeve, institucioneve, shoqërive tregtare dhe shoqatave të qytetarëve.

​Çmimi Shtetëror me kushtet e caktuara në konkurs mund t’u ndahet edhe shtetasvetë huaj, grupit të krijuesve, ekipeve dhe institucioneve të huaja me interes publik të Republikës së Maqedonisë së Veriut.

​Individi që do ta fitojë këtë çmim i ndahet:diploma, plaketa dhe shuma në para.

​Çdo anëtari të grupit të krijuesve ose ekipit që do ta fitojë këtë çmim u ndahet diploma, plaketa dhe pjesa e barabartë e shumës në para.

​Institucioni, shoqëria tregtare ose shoqata e qytetarëve që do ta fitojë këtë çmim u ndahet diploma dhe plaketa.

​Shuma në para e çmimit shtetëror „11 Tetori” është pesëmbëdhjetë (15) rroga mujore mesatare në Republikën e Maqedonisë së Veriut të paguara në tre muajt e fundit të vitit aktual..

​Në një vit mund të ndahen më së shumti deri më pesë (5) çmime.

​Iniciativë për ndarjen e çmimit shtetëror „11 Tetori” mund të parashtrojnë: institucionet, shoqëritë tregtare, shoqatat e qytetarëve dhe qytetarët.

​ Parashtruesit e iniciativës për ndarjen e çmimit shtetëror në hollësi duhet ta arsyetojnë nismën. Teksti duhet të përmbajë edhe: *të dhëna të sakta biografike, adresën e saktë e vendbanimit (rruga, numri, vendi, qyteti, shteti), të dhëna për rezultatet e arritura në fushën e caktuar dhe të dhëna të tjera që konsiderohen se do të kontribuojnë në vlerësimin si dhe dokumentacionin e duhur që do t’i vërtetonte ato.*

 *Parashtruesi i iniciativës duhet ta shënojë emrin dhe mbiemrin e plotë, titullin, firmën, adresën dhe telefonin.*

​Teksti i iniciativës duhet të dërgohet në 20 ekzemplarë, ndërsa punimet, librat, publikimet, etj., trajtohen si shtojcë dhe duhet të dërgohen në një kopje.

​

 Iniciativat dërgohen në adresën:

​Ministria e Kulturës e Republikës së Maqedonisë së Veriut – Këshilli për Ndarjen e çmimit shtetëror„11 Tetori”, rr. „Gjuro Gjakoviq” nr. 61 – Shkup,Republika e Maqedonisë së Veriut.

**​Konkursi zgjat nga 1 deri më 31 maj 2024**.

​Iniciativat e pakompletuara dhe iniciativat dhe propozimet (punimet, librat, publikimet, etj.) të dërguara pas afatit të caktuar për t’i pranuar në konkurs nuk do të shqyrtohen.

  **Këshilli për ndarjen e çmimit shtetëror**

 **„11 Tetori”**